ฝากขังหนุ่มยโสฯ ตั้งข้อหาหมิ่นเบื้องสูง พร้อมค้านประกัน
ตำรวจตั้งข้อหาหมิ่นเบื้องสูง-ฝากขังหนุ่มยโสธร หลังโทรไปยังศูนย์รับแจ้งเหตุผ่านฟ้า (191) พร้อมค้านประกันเกรงผู้ต้องหาหลบหนี-ป่วนพยาน6 ต.ค. 53 - เว็บไซต์แนวหน้ารายงานว่า ที่ศาลอาญา ถ.รัชดาภิเษก เมื่อเวลาประมาณ 14.30 น.วันที่ 6 ต.ค. พ.ต.ท.สุภัทร ทองส้ม พนักงานสอบสวน สน.ดินแดง ควบคุมตัวนายสุริยันต์ กกเปือย อายุ 29 ปี ชาว จ.ยโสธร ผู้ต้องหาคดีหมิ่นประมาท ดูหมิ่น หรือแสดงความอาฆาตมาดร้ายพระมหากษัตริย์ พระราชินี รัชทายาท หรือผู้สำเร็จ ราชการแทนพระองค์ ข้อหาทำให้ผู้อื่นเกิดความกลัวหรือความตกใจโดยการขู่เข็ญ มาฝากขังต่อศาลอาญา กำหนด 12 วัน ตั้งแต่วันที่ 6 .-17 ต.ค. 2553โดยคำร้องฝากขังสรุปว่า เมื่อวันที่ 4 ต.ค.2553 เวลาประมาณ 17.00 น. ตำรวจ สน.ดินแดงได้จับกุม นายสุริยันต์ ผู้ต้องหาตามหมายจับของศาลอาญาเลขที่ 2200/2553 ลงวันที่ 4 ต.ค.2553 เนื่องจาก เมื่อวันที่ 30 ก.ย.ที่ผ่านมา เวลาก่อนเกิดเหตุผู้ต้องหาได้โดยสารรถประจำทาง สาย 108 มาลงที่ป้ายจอดประจำทางบริเวณหน้าสถานีโทรทัศน์สีกองทัพบกช่อง 5 ตรงข้ามรพ.พญาไท 4 ถ.พหลโยธิน แขวงสามเสนใน เขตพญาไท กทม. เมื่อลงจากรถเวลา 08.07 น.ผู้ต้องหาได้เดินไปที่ตู้โทรศัพท์สาธารณะหมายเลขตู้ 01-เอ็มบี 1-4933 หมายเลขโทรศัพท์ 02-271-0312 ขององค์การโทรศัพท์แห่งประเทศไทย (ทีโอที) แล้วโทรไปยังศูนย์รับแจ้งเหตุผ่านฟ้า (191) แล้วพูดโดยมีใจความข่มขู่จะวางระเบิดโรงพยาบาลศิริราช และมีถ้อยคำบางช่วงบางตอน แสดงความอาฆาตมาดร้าย พระมหากษัตริย์และพระราชินี การกระทำของผู้ต้องหาเป็นความผิดตามประมวลกฎหมายอาญา มาตรา 112 และประมวลกฎหมายอาญา มาตรา 392ท้ายคำร้องระบุอีกว่า พนักงานสอบสวนควบคุมตัวผู้ต้องหาจะครบ 48 ชั่วโมงแล้ว แต่การสอบสวนยังไม่เสร็จสิ้น เนื่องจากต้องสอบสวนพยานเพิ่มเติม อีก 15 ปาก รอผลการตรวจสอบลายพิมพ์นิ้วมือผู้ต้องหา จากกองทะเบียนประวัติอาชญากร จึงขอฝากขังผู้ต้องหาไว้ และขอคัดค้านประกันตัว เนื่องจากเป็นคดีสำคัญ เป็นความผิดเกี่ยวกับความมั่นคงและสถาบันพระมหากษัตริย์ ทั้งมีอัตราโทษสูง เกรงผู้ต้องหาจะหลบหนี หรือยุ่งเหยิงพยานศาลพิจารณาคำร้องและสอบถามผู้ต้องหาแล้วไม่คัดค้านจึงอนุญาตให้ฝากขังทั้งนี้ไม่มีญาติมายื่นขอประกันตัวผู้ต้องหา เจ้าหน้าราชทัณฑ์ที่จึงนำตัวไปควบคุมไว้ที่เรือนจำพิเศษกรุงเทพต่อไป 
ตำรวจตั้งข้อหาหมิ่นเบื้องสูง-ฝากขังหนุ่มยโสธร หลังโทรไปยังศูนย์รับแจ้งเหตุผ่านฟ้า (191) พร้อมค้านประกันเกรงผู้ต้องหาหลบหนี-ป่วนพยาน 6 ต.ค. 53 - เว็บไซต์แนวหน้ารายงานว่า ที่ศาลอาญา ถ.รัชดาภิเษก
คดีหมิ่นพระบรมเดชานุภาพ,สุริยันต์